Лора Зискин

Лора Зискин (, 3 наурыз 1950 жыл, Калифорния – 12 маусым 2011 жыл, Санта-Моника, Калифорния) — америкалық режиссёр және сценарийші, Сұлу әйел (1990) фильмінің атқарушы продюсері, Өрмекші-адам (2002), Өрмекші-адам 2 (2004), Өрмекші-адам 3 (2007), Жаңа Өрмекші-адам (2012) және Жаңа Өрмекші-адам: Кернеген қуат (2014) фильмдерінің продюсері болғаны үшін белгілі тұлға.

Зискин — Оскар сыйлығын жалғыз өзі ұсынған тұңғыш әйел, ол оған қоса 74- (2002) және 79-марапаттау рәсімдерінің (2007) продюсері болды.

 Өмірбаяны 
 Шығу тегі және білімі 
Лора Эллен Зискин 1950 жылдың 3 наурызында, Калифорнияның Сан-Фернандо алқабында дүниеге келген. Ата-аналары Джэй Зискин мен Элейн Эдельман болған. Шығу тегі ресейлік еврейлерден шыққан, атасы Ресейден АҚШ-қа 1917 жылы көшіп келген. Әкесі Джэй Зискин психолог және заңгер болған, 1997 жылдың 14 шілдесінде 77 жасында қуық асты безінің обырынан қайтыс болды.

Лора Зискин Оңтүстік Калифорния университетінің кинематография өнері мектебіндегі оқуын 1973 жылы аяқтады.

 Мансабы 
Оқуын бітірген Лора Зискин ойын шоуларына материал жазумен мансабын бастады. Кейін ол продюсер Джон Питерстің жеке көмекшісі болып жұмыс істеді, рөлдердің бірін Барбра Стрейзанд сомдаған Жұлдыз туған (1976) фильмінде продюсер көмекшісі болды.

Зискин 1978 жылы продюсер мансабын бастады, жалпы отызға жуық туындыларға жауапты болды. Лора Зискин көбіне 74- (2002) және 79-Оскар марапаттау рәсімдерінің (2007) жүргізушісі және продюсері болғаны үшін және Өрмекші-адамның екі трилогиясын құрудағы үлесі үшін белгілі. Бүкіл мансабында екі ғана сценарий жазды: «Боб ше?» (1991) және «Қаһарман» (1992).

 Өлімі 
Лора Зискин 7 жылға созылған сүт безінің обырына қарсы күресінде жеңіліп, 2011 жылдың 12 маусымында Санта-Моника, Калифорнияда қайтыс болды.  Оның соңғы фильмдері Жаңа Өрмекші-адам (2012) мен Сарай қызметшісі (2013) болған.

 Жеке өмірі 
Лора Зискин екі түрлі некеде болған және бір баласы бар.  Бірінші күйеуі Джулиан Бэрри болды, бұл некеден Лораның жалғыз баласы, қызы Джулия Бэрри туған. Екінші некесін Зискин белгілі сценарийші Элвин Сарджентпен қиған. Лора Сарджентпен 2010 жылдан 2011 жылғы өліміне дейін үйленген болды.

 Фильмографиясы 
 Кино 
 Жылы Фильм Лауазымы Қосымша 1978  Лора Марстың көздеріEyes of Laura Mars  Associate producer  1985  Мёрфидің махаббатыMurphy's Romance   1987  Шығатын жол жоқNo Way Out   1988  Ө.Н.Т.(Өлі, не тірі)D.O.A.(Dead or Alive)  Құтылып шығуThe Rescue   Бәрі үшін жүз пайыздық америкалықEverybody's All-American   1990  Сұлу әйелPretty Woman  Атқарушы продюсері  1991  Боб ше?What About Bob?   ДокторThe Doctor   1992  ҚаһарманHero   1995  Сол үшін өлуге боладыTo Die For   1997  Одан артық болмайдыAs Good as It Gets  Атқарушы продюсері  2002  Өрмекші-адамSpider-Man   2004  Өрмекші-адам 2Spider-Man 2   2005  СтелсStealth   2007  Өрмекші-адам 3Spider-Man 3   2012  Жаңа Өрмекші-адамThe Amazing Spider-Man   Қайтыс болғаннан кейін фильм жазуларында жазылған 2013  Сарай қызметшісіThe Butler   Қайтыс болғаннан кейін фильм жазуларында жазылған

Сценарийші ретінде

 Жыл Фильмі 1991  Боб ше?What About Bob?|-
| 1992 || ҚаһарманHero''

Өзге қызметі

 Жыл Фильмі Қызметі 1976  Жұлдыз туғанA Star is born  Продюсер көмекшісі

Алғыс білдірілді

 Жыл Фильм Қызметі 2008  КиллерKillshot  Алғыс білдірді 2012  Вегас фортунасыLay the Favorite  үшін түсірілген Жаңа Өрмекші-адамThe Amazing Spider-Man  Еске алды 2013  Сарай қызметшісіThe Butler 2016  КридморияCreedmoria  Алғыс білдірді

 Теледидар 
 Жыл Атауы Қызметі Қосымша 1983  Біреуі пісірсе, басқасы пісірмейдіOne Cooks, the Other Doesn't   Фильм 2000  Fail Safe   Фильм 2001  Достармен бірге түскі асDinner with Friends  Атқарушы продюсері  Фильм Менің қалай жүргізу үйренгенімHow I Learned to Drive   Фильм 2002  74-Оскар марапаттау рәсімі  Атқарушы продюсері  Арнайы бағдарлама 2003  ТарзанTarzan  Атқарушы продюсері  Сериал 2007  79-Оскар марапаттау рәсімі  Атқарушы продюсері  Арнайы бағдарлама 2008−10  Обырға қарсы тұрStand Up to Cancer  Атқарушы продюсері  Арнайы бағдарлама 2015  ОбырCancer  Атқарушы продюсері  Деректі фильм

Сценарийші ретінде

 Жыл Атауы Қосымша 2008  Обырға қарсы тұрStand Up to Cancer  Арнайы бағдарлама

Өзге қызметі

 Жыл Атауы Қызметі Қосымша 1977  Әнші жігітMinstrel Man  Продюсерлер көмекшісі  Фильм

 Қосымша ақпарат 

 Дереккөздер 

Санат:АҚШ сценарийшілері
Санат:Алфавит бойынша сценарийшілер
Санат:ХХ ғасыр сценарийшілері
Санат:ХХI ғасыр сценарийшілері
Санат:Алфавит бойынша кинопродюсерлер
Санат:ХХ ғасыр кинопродюсерлері
Санат:ХХI ғасыр кинопродюсерлері
Санат:АҚШ кинорежиссёрлері
Санат:АҚШ телепродюсерлері
Санат:Оңтүстік Калифорния университеті түлектері
Санат:Сүт бездері обырынан қайтыс болғандар